টিভি পর্দায়.. | Barta24.com
টিভি পর্দায় অস্ট্রেলিয়া-ভারত মহারণ
লড়াইয়ে মুখোমুখি বিরাট কোহলি ও অ্যারন ফিঞ্চ
০৯ জুন, ২০১৯ | ১০:১১
ওয়ানডে বিশ্বকাপে আজ রোববার ফের মাঠে নামছে ভারত। ক্রিকেট ময়দানে তাদের প্রতিপক্ষ অস্ট্রেলিয়া। নিজেদের প্রথম ম্যাচে দক্ষিণ আফ্রিকাকে হারিয়ে অভিযান শুরু করে অধিনায়ক বিরাট কোহলির দল। দুই ম্যাচ জেতা ক্যাপ্টেন অ্যারন ফিঞ্চের দলেও নেই আত্মবিশ্বাসের ঘাটতি। নিজেদের উদ্বোধনী ম্যাচে আফগানদের উড়িয়ে দেয় অজিরা। দ্বিতীয় ম্যাচে ওয়েস্ট ইন্ডিজের বিপক্ষে ব্যাটিং বিপর্যয় (৫ উইকেট হারিয়েছিল ৭৯ রানে) সামলে ১৫ রানের জয় তুলে নেয় অস্ট্রেলিয়া (২৮৮ রান)।
ওভালে অস্ট্রেলিয়া-ভারতের মধ্যকার একমাত্র ম্যাচ মাঠে গড়াবে বিকেল সাড়ে ৩টায়।
উয়েফা নেশন্স লিগে ইউরো জয়ী পর্তুগাল মুখোমুখি হবে নেদারল্যান্ডসের। আর ফিফা নারী বিশ্বকাপে ব্রাজিল মুখোমুখি হবে জ্যামাইকার। অস্ট্রেলিয়া-ইতালি ও ইংল্যান্ড-স্কটল্যান্ড লড়াইও।
টেলিভিশনের পর্দায় দেখা যাবে ফ্রেঞ্চ ওপেনও। বিকেল থেকেই বছরের দ্বিতীয় গ্র্যান্ড স্ল্যাম আসর রোলা গ্যাঁরোর ম্যাচ উপভোগ করতে পারবেন টেলিভিশনের ছোট পর্দায়।
চলুন দেখে নেই টেলিভিশনের পর্দায় রোববার কী থাকছে-
সুইজারল্যান্ড-ইংল্যান্ড
পর্তুগাল-নেদারল্যান্ডস
অস্ট্রেলিয়া-ইতালি
সরাসরি বিকেল ৫টা
ব্রাজিল-জ্যামাইকা
ইংল্যান্ড-স্কটল্যান্ড
আফগান ‘এ’ দলের মুখোমুখি রুবেল ও সাব্বির
শ্রীলঙ্কা সফরের আগে দেশের মাঠেই পরীক্ষা দিতে হচ্ছে জাতীয় দলের চার ক্রিকেটারের। এ কারণেই বুধবার শুরু প্রস্তুতি ক্যাম্পে নেই রুবেল হোসেন, সাব্বির রহমান, এনামুল হক বিজয় ও মোহাম্মদ মিঠুন। তারা খেলবেন আফগানিস্তান ‘এ’ দলের বিপক্ষে ম্যাচে।
চট্টগ্রামে সফরকারী আফগান দলের সঙ্গে প্রথম ওয়ানডেতে বাংলাদেশ ‘এ’ দলের হয়ে খেলবেন এই চার ক্রিকেটার। বুধবার রুবেল, সাব্বির, এনামুল হক আর মিঠুনকে রেখেই প্রথম ওয়ানডের দল ঘোষণা করেছেন নির্বাচকরা।
ইংল্যান্ড বিশ্বকাপে ড্রেসিংরুমেই বেশি সময় কেটেছে রুবেল, সাব্বির ও মিঠুনের। এ কারণেই তাদের ম্যাচটি খেলার সুযোগ করে দিলেন নির্বাচকরা। এনামুল দলে ফিরেছেন বছর খানেক পর। আন্তর্জাতিক ম্যাচের আগে তার ফিটনেসটাও থেকে নিতে চাইছে টিম ম্যানেজম্যান্ট।
দলে এই চার ক্রিকেটার ছাড়া রয়েছেন অভিজ্ঞ ইমরুল কায়েস, ফরহাদ রেজা। সঙ্গে আছেন আবু হায়দার রনি, মেহেদি হাসানকেও।
শুক্রবার জহুর আহমেদ চৌধুরী স্টেডিয়ামে অনুষ্ঠিত হবে পাঁচ ম্যাচ সিরিজের প্রথম ওয়ানডে।
প্রথম ওয়ানডের বাংলাদেশ ‘এ’ দল-
ইমরুল কায়েস, এনামুল হক, আফিফ হোসেন, রুবেল হোসেন, সাব্বির রহমান, মোহাম্মদ মিঠুন, ফরহাদ রেজা, আবু জায়েদ চৌধুরী, ফজলে মাহমুদ, মোহাম্মদ নাঈম শেখ, নাজমুল ইসলাম অপু, আবু হায়দার, মিনহাজুল আবেদীন আফ্রিদি ও মেহেদি হাসান।